Diari Oficial de la Generalitat Valenciana


Sumari del DOGV 6389, del 03-11-2010 (2010/11605)

Notificació de la sentència dictada en el judici de divorci contenciós número 1348/2009.
----------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11359


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós número 1348/2009. [2010/11407]  
Assumpte civil 001348/2009  
Pedro Moya Donate, secretari del Jutjat de Primera Instància número 7 de Castelló.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 000598/2010  
Castelló de la Plana, 8 d'octubre de 2010  
José Luis Conde-Pumpido García, magistrat jutge del Jutjat de Primera instància número 7 de Castelló de la Plana, he vist aquestes actuacions de judici de divorci número 1348/2009, promogudes a instàncies de Daniela Antonela Trandafir, representada per la procuradora senyora Linares Beltrán i defensada pel lletrat senyor Bravo González, contra Eugen Trandafir, en rebel·lia.  
Antecedents de fet:  
Primer. La procuradora senyora Linares Beltrán, en la representació que té acreditada de Daniela Antonela Trandafir, ha promogut una demanda de divorci contra Eugen Trandafir, en què, després de l'al·legació dels fets i fonaments de dret que va estimar aplicables va concloure sol·licitant que es dictara una sentència on es declarara que pertocava el divorci dels litigants.  
Segon. Una vegada admesa a tràmit la demanda, se cità a termini de forma legal el demandat, qui no va comparéixer dins del termini establit i en la forma escaient, i en conseqüència va ser declarat en rebel·lia.  
Tercer. Convocades les parts a la vista, aquesta tingué lloc el dia 7 d'octubre de 2010, amb l'única assistència de la part actora, la qual es va ratificar en la seua demanda. Després de rebre el plet a prova, es practicaren les admeses i declarades pertinents, les quals consistiren en documental (donar com a reproduïda l'aportada amb la demanda). El jutge disposà d'ofici l'interrogatori de la demandant. Practicada tota la prova en l'acte, el plet va quedar vist per a sentència sense més tràmits.  
Quart. En aquest procediment han de declarar-se com a fets provats aquells que es relaten a continuació.  
1. Eugen Trandafir i Daniela Antonela Costei van contraure matrimoni a Tirgoviste (Romania) el dia 8 d'octubre de 1988. (Fet acreditat mitjançant el certificat de matrimoni adjuntat a la demanda).  
2. Del matrimoni indicat van nàixer dues filles. E. M. (15 de novembre de 1988) i I. L. (8 de juliol de 1990)T. (Fet provat mitjançant els certificats de naixement de les filles aportades amb la demanda).  
3. Els esposos van cessar en la seua convivència fa un any, i les seues relacions estan greument danyades, sense que siga possible la continuïtat del matrimoni. (Fet acreditat mitjançant l'interrogatori de la demandant).  
Fonaments de dret:  
Primer. L'article 107 Codi Civil, en la redacció que fa la Llei Orgànica 11/2003, de 29 de setembre, en el número 2 estableix, amb caràcter general, que la separació i el divorci es regiran per la llei nacional comuna dels cònjuges en el moment de presentar la demanda. L'article 38 deI Codi Civil romanés estableix que el tribunal no podrà dissoldre el matrimoni mitjançant el divorci si no és que per motius fonamentals les relacions entre els cònjuges estiguen greument danyades i la continuïtat del matrimoni ja no siga possible. En aquest cas, cal considerar concurrent la causa de divorci adés assenyalada, des del moment que els cònjuges van cessar en la seua convivència fa aproximadament un any, i que el marit va marxar del domicili conjugal, i d'ençà d'aquell moment no s'ha représ la convivència i cap d'ells té intenció de reprendre-la. Per això, pertoca decretar el divorci.  
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, com que no se n'ha sol·licitat cap ni consta que concórreguen circumstàncies que obliguen a adoptar-les d'ofici, atés que no hi ha fills menors d'edat o incapacitats, no pertoca prendre-hi cap acord.  
Tercer. La naturalesa especial de les pretensionspresentades en aquest plet fa que no s'estime procedent condemnar cap dels litigants a pagar les costes.  
Quart. Que celebrat el matrimoni davant de l'autoritat d'un estat estranger, no escau comunicar d'ofici la sentència al Registre Civil, sinó que les parts hauran d'instar el seu reconeixement i execució davant de l'autoritat competent de l'estat de celebració.  
Vistos els articles esmentats i tots altres que hi són aplicables de manera general i pertinent.  
Dispositiva  
Estime la demanda formulada per la procuradora senyora Linares Beltrán, en nom i representació de Daniela Antonela Trandafir, contra Eugen Trandafir, i declare dissolt per divorci el matrimoni dels litigants esmentats, amb tots els efectes legals. Tot això sense realitzar un pronunciament exprés de condemna a costes.  
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un dipòsit de 50 euros que consignarà en el compte de consignacions d'aquest Jutjat, sense que puga admetre's a tràmit el recurs si el dipòsit no estiguera constituït.  
Per a la notificació al demandat rebel, en parador ignorat, publiqueu edictes al tauler d'anuncis d'aquest Jutjat i en el Diari Oficial de la Comunitat Valenciana.  
Aquesta és la meua sentència, que pronuncie, mane i firme. El jutge.  
La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe».  
Atés que es desconeix el domicili o la residència actuals de la part demandada, mitjançant la sentència del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència a Eugen Trandafir.  
Castelló de la Plana, 8 d'octubre de 2010.- El secretari judicial: Pedro Moyá Donate.